google/wiki40b huggingface dataset:
अचलसिंह

अचलसिंह एक संस्कृत कवि थे जिनका जीवनकाल १२वीं शताब्दी या उससे पूर्व है। उनके श्लोक अनेकों ग्रन्थों (जैसे विद्याकर द्वारा रचित सुभाषितरत्नकोश में) मिलते हैं।
२७८९ ईसा पूर्व

२७८९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७८९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जगदम्बिका पाल

जगदम्बिका पाल उत्तर प्रदेश के भूतपूर्व मुख्यमंत्री थे। वह भारतीय जनता पार्टी के एक नेता हैं।वर्तमान समय में वह लोकसभा के सदस्य है 
लोकसभा डुमरियागंज के सांसद प्रत्याशी भी हैं.

व्यक्तिगत जीवन

जन्मतिथि 21 अक्टूबर 1950
ये उत्तर प्रदेश के मुख्यमंत्री रहे हैं इनका कार्यकाल एक दिन का रहा
लोलार्क कुंड

इतिहास

मान्यता के अनुसार सूर्य के रथ का पहिया भी कभी यहीं गिरा था जो कुंड के रूप में विख्यात हुआ। कलांतर में यह लोकमान्यता हो गया कि जिसको संतान की उत्पत्ति न हो वह सपत्नीक इस कुंड में स्नान कर लेता है तो उसको संतान का लाभ मिलता है। 
लोलार्केश्वर महादाव मंदिर के महंत के अनुसार पश्चिम बंगाल स्थित कूच विहार स्टेट के एक राजा चर्मरोग से पीड़ित तथा निस्संतान थे। इसी के बताने पर यहां स्नान करने से न केवल उनका चर्मरोग ठीक हुआ बल्कि उन्हें पुत्र की प्राप्ति भी हुई। कहते हैं कि उन्होंने इस कुंड का निर्माण सोने की ऊंट से कराया था। इस कुंड को सूर्य कुंड के नाम से भी जाना जाता है। भाद्रपद्र के शुक्ल पक्ष की पष्ठी वाले दिन कुंड से लगे कूप से पानी आता है। सूर्य की रश्नियों के पानी में पड़ने से संतान उत्पत्ति का योग बनता है। मान्यता है कि इस दौरान महिलाओं के स्नान करने से उन्हें संतान प्राप्त होती हैं।
इनके अलावा साधू संन्यासी लोग भी यहां मोक्ष के लिए स्नान करते हैं। स्नान करने के बाद दंपति कुंड पर ही अपने कपड़े छोड़ देते हैं। यहां एक फल का त्याग करने का भी विधान है।
यह भी कहा जाता है कि वैज्ञानिक मान्यता के आधार पर लोलार्क कुंड की बनावट कुछ इस तांत्रिक विधि से की गई है कि भादो की षष्ठी तिथि को सूर्य की किरणें इस कुंड की जगह पर अत्यंत प्रभावी बन जाती है। इस दिन यहां स्नान करने के उपरान्त कोई फल खरीदकर उसमें सूई चुभाई जाती है जिसे सूर्य की रश्मि का प्रतीक भी माना जाता है।
ज़िन्दगी न मिलेगी दोबारा

सारांश

फिल्म दृश्य कबीर (अभय देओल) नताशा (कल्कि कोच्लिन) के लिए प्रस्ताव के साथ खुलता है। परिवारों को अपनी सगाई की पार्टी में मिलते हैं जहां इमरान (फरहान अख्तर) और दूसरों से उन्हें ब्दायि मिल्ति है।
कबिर के शादि से पहेले वो इमरान (फरहान अख्तर) और अर्जुन (रितिक रोशन), जो अपने दो सबसे अच्छे दोस्त हैं, उन्के साथ एक तीन सप्ताह सड़क यात्रा पर जाना चाहते है। केवल समस्या यह है कि अर्जुन अप्ने काम में व्यस्त है। बहुत अनुनय के बाद लड़के यात्रा शुरू करते हैं। एक सड़क यात्रा, जहां हर एक अपनी पसन्द के एक साहसिक खेल् चुनेंगे और बाकि दोनों को उसमे भाग लेना ही होगा।
शैक्षिक पलाश

शैक्षिक पलाश हिन्दी की एक पत्रिका है। यह राज्य शिक्षा केंद्र भोपाल द्वारा संचालित होती है।
बीसी लायंस

बीसी लायंस, एक प्रसिद्ध कैनेडियन फुटबॉल टीम है, जो वैंकूवर में आधारित है। वे कैनेडियन फुटबॉल लीग में खेलते हैं।
अफगान हाउन्ड

अफगान हाउंड एक बहुत पुरानी कुत्ते की नसल हैं। इसकी पहचान इसके चमकीले और रेशमी बालों से होती हैं जो की काफी लम्बे होते हैं व पूरे शरीर को ढक देते है। यह नसल ख़ास तौर पे अफ़गानिस्तान के ठंडे पहाडों पे रह सकती है जहा की यह वास्तव में एक शिकारी प्रजाति के जैसे बर्ताव करती है।
इसका मूल नाम साग ताज़ी पर्सियन में और ताजी स्पाई पश्तो भाषा में हैं। इस नसल के कुत्तों का उपयोग शोकियां तौर पर दौड़ लगवाने के लिए भी किया जाता हैं।
१९५९ ईसा पूर्व

१९५९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९५९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अदिति पंत

प्रारंभिक जीवन और शिक्षा

पुणे विश्वविद्यालय से अपनी ग्रैजुएशन के दौरान जब अदिति ने एलिस्टर हार्डी द्वारा प्रकाशित किताब [[दा ओपन सी]](खुला समुंद्र)  पढ़ी तो वह समुंद्र विज्ञान में काम करने के लिए प्रेरित हुईं। अमरीकी छात्रवृत्ति मिलने पर उन्होंने [[हवाई विश्वविद्यालय]] से  समुद्री विज्ञान में मास्टर की डिग्री की।  बाद में उन्होंने  वेस्टफील्ड कॉलेज, [[लंदन विश्वविद्यालय]] से पीएचडी की।  उनका पीएचडी थीसिस समुद्री शैवाल की बनतर पर था। अपना अध्यन पूरा करने के बाद उन्होंने भारत में राष्ट्रीय समुद्र विज्ञान संस्थान, गोवा से जुड़ीं। 

कैरियर

अदिति ने अपने कैरियर की शुरुआत राष्ट्रीय समुद्र विज्ञान संस्थान, गोवा में वहां के संस्थापक, एन.के. पनिकर से प्रेरित होकर की।  1973-76, वह तटीय अध्ययन में शामिल रहीं और पूरे भारत के पश्चिमी तट का दौरा किया। उन्होंने समुद्र विज्ञान और भूविज्ञानअनुसंधान के बारे में अंटार्कटिका के लिए तीसरे और पांचवें भारतीय अभियान में हिस्सा लिया।  वे अंटार्कटिक अभियान में शामिल होने वाली पहली भारतीय महिला हैं।

पुरस्कार

अदिति को भारत सर्कार द्वारा जया नैथिनी और कँवल विल्कु के साथ अंटार्कटिक कार्यक्रम के लिए अंटार्कटिक पुरुस्कार से संमानित किया गया।
काच (राजा)

काच सम्भवतः कोई गुप्त वंध का शासक था जिसका नाम भारत में प्राप्त कुछ स्वर्णमुद्रओं पर खुदा मिलता है। इन मुद्राओं पर सामने बाएँ हाथ में चक्रध्वज लिए खड़े राजा की आकृति मिलती है। उसके बाएँ हाथ के नीचे गुप्तकालीन ब्राह्मी लिपि में राजा का नाम 'काच' लिखा रहता है। मुद्रा पर वर्तुलाकार ब्राह्मी लेख 'काचो गामवजित्य दिवं कर्मभिरुत्तमै: जयति' मिलता है, जिसका अर्थ है 'पृथ्वी को जीतकर काच पुण्यकर्मों द्वारा स्वर्ग की विजय करता है।' सिक्के के पीछे लक्ष्मी की आकृति तथा 'सर्व्वराजोच्छेत्ता' (सब राजाओं को नष्ट करनेवाला) ब्राह्मी लेख रहता है।

परिचय

ये सिक्के गुप्त सम्राट समुद्रगुप्त के सिक्कों से बहुत मिलते हैं। 'सर्व्वराजोच्छेत्ता' विरुद गुप्तवंश के अभिलेखों में समुद्रगुप्त के लिए प्रयुक्त हुआ है। अत: कुछ विद्वान् समुद्रगुप्त का ही दूसरा नाम 'काच' मानकर उक्त सिक्कों को उसी का घोषित करते हैं। परंतु इसे ठीक नहीं कहा जा सकता। समुद्रगुप्त के सिक्कों पर उसका नाम 'समुद्र' मिलता है न कि 'काच'। दूसरे, चक्रध्वज चिह्न काच के अतिरिक्त समुद्रगुप्त या अन्य किसी गुप्त शासक के सिक्कों पर नहीं मिलता।
हाल में रामगुप्त नामक शासक की कुछ ताम्रमुद्राओं के मिलने से तथा उसका नाम साहित्य एवं अन्य प्रमाणों से ज्ञात होने के कारण कुछ लोग इसी रामगुप्त को काच समझते हैं। परंतु यह भी युक्तिसंगत नहीं जान पड़ता। काच तथा रामगुप्त के सिक्के एक दूसरे से नितांत भिन्न हैं। प्रतीत होता है कि गुप्त शासक चंद्रगुप्त प्रथम की मृत्यु के बाद काच नाम के किसी शक्तिशाली व्यक्ति ने पाटलिपुत्र की गुप्तवंशी गद्दी पर अधिकार कर लिया और उसी ने 'काच' अंकित उक्त मुद्राएँ प्रचलित कीं।
वनडियम(IV) फ्लोराइड

वनडियम (IV) फ्लोराइड एक अकार्बनिक यौगिक है।
इस्लामिक एकता खेल

इतिहास

यह खेल प्रथम बार 2005 में सऊदी अरब में आयोजित किए गए थे। इसमें इस्लामी सम्मेलन संगठन तथा इस्लामिक सहयोग संगठन के 57 देश है।. जिनमें सदस्य देशो के गैरमुस्लिम नागरिको को भाग लेने की अनुमति है। दूसरी बार खेलो के लिए 2009 में ईरान को चुना लेकीन ईरान और अरब के कुछ मतभेदो के कारण जिसे रद्द कर दिया गया था। तीसरा संस्करण इंडोनेशिया में आयोजित किया गया था और नवीतम और चौथा संस्करण 12-22 मई 2017 अज़रबैजान की राजधानी बाकू में आयोजित किया गया था।.
अभिजीत गुहा

अभिजीत गुहा संयुक्त राष्ट्र में शांति ऑपरेशन वाले 14 सदस्यीय उच्च स्तरीय स्वतंत्र पैनल के सदस्य हैं जिसकी अध्यक्षता नोबेल पुरस्कार विजेता एवं दक्षिण पूर्व एशियाई समुद्री देश तिमोर-लेस्ते के पूर्व राष्ट्रपति जोस रामोस होरटा पैनल के अध्यक्ष होंगे इससे पहले वे संयुक्त राष्ट्र के शांतिसेना व रणनीतिक साझेदारी कार्यालय में अंतरिम निदेशक के पद पर नियुक्त थे। २०१० से २०१२ तक वह इसी विभाग में सैन्य मामलों के उप-सलाहकार भी रह चुके थे। वे पूर्व में भारतीय सेना में आर्टीलरी रेजीमेंट से संबंद्ध रहे हैं और लेफ्टिनेंट जनरल भी रह चुके हैं। उन्हें अति विशिष्ट सेवा पदक पुरस्कार से सम्मानित किया जा चुका है।
बुख़ारा प्रान्त

बुख़ारा प्रान्त (उज़बेक: Бухоро вилояти, बुख़ोरो विलोयती) मध्य एशिया में स्थित उज़बेकिस्तान देश का एक विलायत (प्रान्त) है जो उस देश के दक्षिण-पश्चिम में स्थित है। इस प्रान्त का एक बड़ा अंश किज़िल कुम रेगिस्तान में आता है। प्रान्त का कुल क्षेत्रफल ४०,३०० वर्ग किमी है और २००५ में इसकी अनुमानित आबादी १५,२५,९०० थी। मध्य एशिया का प्रसिद्ध बुख़ारा शहर इसी प्रान्त में स्थित है और इसकी राजधानी भी है।

नाम का उच्चारण

'बुख़ारा' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है।
सिद्धिथुम्का

सिद्धिथुम्का नेपालके मेची अंचलके इलाम जिलाकी एक गाँव विकास समिति है।
लुपग़र सर

नामार्थ

वाख़ी भाषा में "लुपग़र" का अर्थ "चट्टान" होता है, यानि "लुपग़र सर" का अर्थ "चट्टान का सर" है।
कुदाल

कुदाल, खेतीबारी में उपयोग आने वाला एक उपकरण है। इसकी सहायता से जमीन को खोदा जाता है। यह गड़्ढा खोदने, नाली बनाने, मिट्टी खोदने आदि के काम आती है। इसमें लोहे की बनी एक चौड़ी फाल (ब्लेड) होती है जिसके लम्बवत लकड़ी की बेंट (हत्था) लगा होता है।
इसे संस्कृत में कुद्दाल, कुद्दार; प्राकृत में कुदृलपा, कुद्दाली; गुजराती में कोदालों, पंजाबी में कुदाल; बंगाली में कोदाल, मराठी में कुदल कहते हैं।
भारत की पर्वतीय रेल

कालका शिमला रेलवे

कालका शिमला रेलवे
ब्रिटिश शासन की ग्रीष्मकालीन राजधानी शिमला को कालका से जोड़ने के लिए १८९६ में दिल्ली अंबाला कंपनी को इस रेलमार्ग के निर्माण की जिम्मेदारी सौंपी गई थी। समुद्र तल से ६५६ मीटर की ऊंचाई पर स्थित कालका (हरियाणा) रेलवे स्टेशन को छोड़ने के बाद ट्रेन शिवालिक की पहाड़ियों के घुमावदार रास्ते से गुजरते हुए २,०७६ मीटर ऊपर स्थित शिमला तक जाती है।

रेलमार्ग

दो फीट छह इंच की इस नैरो गेज लेन पर नौ नवंबर, १९०३ से आजतक रेल यातायात जारी है। कालका-शिमला रेलमार्ग में १०३ सुरंगें और ८६९ पुल बने हुए हैं। इस मार्ग पर ९१९ घुमाव आते हैं, जिनमें से सबसे तीखे मोड़ पर ट्रेन ४८ डिग्री के कोण पर घूमती है।
वर्ष १९०३ में अंग्रेजों द्वारा कालका-शिमला रेल सेक्शन बनाया गया था। रेल विभाग ने ७ नवम्बर २००३ को धूमधाम से शताब्दी समारोह भी मनाया था, जिसमे पूर्व रेलमंत्री नितीश कुमार ने हिस्सा लिया था। इस अवसर पर नितीश कुमार ने इस रेल ट्रैक को हैरिटेज का दर्जा दिलाने के लिए मामला यूनेस्को से उठाने की घोषणा की थी।

विश्व धरोहर स्थल

यूनेस्को की टीम ने कालका-शिमला रेलमार्ग का दौरा करके हालात का जायजा लिया। टीम ने कहा था कि दार्जिलिंग रेल सेक्शन के बाद यह एक ऐसा सेक्शन है जो अपने आप में अनोखा है। यूनेस्को ने इस ट्रैक के ऐतिहासिक महत्व को समझते हुए भरोसा दिलाया था कि इसे वल्र्ड हैरिटेज में शामिल करने के लिए वह पूरा प्रयास करेंगे। और अन्ततः २४ जुलाई २००८ को इसे विश्व धरोहर घोषित किया गया।
६० के दशक में चलने वाले स्टीम इंजन ने इस स्टेशन की धरोहर को बरकरार रखा है और यह आज भी शिमला और कैथलीघाट के बीच चल रहा है। इसके बाद देश की हैरिटेज टीम ने इस सेक्शन को वल्र्ड हैरीटेज बनाने के लिए अपना दावा पेश किया था।
[]
इस सेक्शन पर १०३ सुरंगों की के कारण शिमला में आखिरी सुरंग को १०३ नंबर सुरंग का नाम दिया गया है। इसी कारण से ठीक ऊपर बने बस स्टॉप को भी अंग्रेजों के जमाने से ही १०३ स्टेशन के नाम से जाना जाने लगा, जबकि इसका नाम १०२ स्टॉप होना चाहिए।
जगह-जगह दरकने लगा है यह रेल ट्रैक
भले ही इस ट्रैक को वल्र्ड हैरिटेज का दर्जा मिल गया है, लेकिन १०५ वर्ष पुराने इस ट्रैक पर कई खामियां भी हैं। इस ट्रैक पर बने कई पुल कई जगह इतने जर्जर हो चुके हैं कि स्वयं रेलवे को खतरा लिखकर चेतावनी देनी पड़ रही है। ऐसे असुरक्षित पुलों पर ट्रेन निर्धारित गति २५ किलोमीटर प्रतिघंटा की जगह २० किलोमीटर प्रतिघंटा की गति से चलती है।
प्रतिदिन लगभग डेढ़ हजार यात्री चलते हैं इस ट्रैक पर
कालका-शिमला रेलमार्ग पर सामान्य सीजन में लगभग डेढ़ हजार यात्री यात्रा करते हैं, जबकि पीक सीजन मे यह आंकड़ा दुगुना हो जाता है।
कल्पा में बना था प्लान: अंग्रेजों ने हिमाचल के किन्नौर जिले के कल्पा में इस रेल ट्रैक को बनाने का प्लान बनाया था। पहले यह रेल ट्रैक कालका से किन्नौर तक पहुंचाया जाना था, लेकिन बाद में इसे शिमला लाकर पूरा किया गया।

कर्नल बड़ोग की आत्महत्या

अंग्रेजों ने इस रेल ट्रैक पर जब काम शुरू किया तो बड़ोग में एक बड़ी पहाड़ी की वजह से ट्रैक को आगे ले जाने में दिक्कतें आने लगीं। एक बार तो हालात यह बन गए कि अंग्रेजों ने इस ट्रैक को शिमला तक पहुंचाने का काम बीच में ही छोड़ने का मन बना लिया। इस वजह से ट्रैक का काम देख रहे कर्नल बड़ोग ने आत्महत्या तक कर ली। उन्हीं के नाम पर आज बड़ोग स्टेशन का नाम रखा गया है।
बिहार (बालाघाट)

बैहर (Baihar) मध्य प्रदेश के बालाघाट जिले के उत्तर-पूर्वी छोर पर बसा छोटा सा शहर है। यह बालाघाट जिले के बैहर तहसील का मुख्यालय है।
सामाजिक प्रथा

जब समुदाय के अनेक व्यक्ति एक साथ एक ही तरह के उद्देश्य की पूर्ति के लिए प्रयत्न करते हैं तो वह एक सामूहिक घटना होती है जिसे ‘जनरीति’ कहते हैं। यह ‘जनरीति’ एक पीढ़ी से दूसरी पीढ़ी को हस्तान्तरित होती रहती है इस प्रकार हस्तान्तरित होने के दौरान इसे समूह की अधिकाधिक अभिमति प्राप्त होती जाती है, क्योंकि प्रत्येक पीढ़ी का सफल अनुभव इसे और भी दृढ़ बना देता है, यही 'प्रथा' (custom) है।
कभी-कभी मानव इन प्रथाओं का पालन कानूनों के समान करता है। क्योंकि उसे समाज का भय होता है, उसे भय होता है लोकनिन्दा का और उसे भय होता है सामाजिक बहिष्कार का।

प्रथा और जनरीति (Folkways) में अन्तर

साधारणतया प्रथाओं और जनरीतियों को एक ही माना जाता है। परन्तु वास्तव में ये दोनों ही भिन्न-भिन्न विचार हैं। प्रथाएँ वास्तव में जनरीतियाँ न होकर उनका ही विकसित रूप हैं। समूह का कोई भी व्यवहार तब तक प्रथा का रूप धारण नहीं कर सकता, जब तक कि उसे सामाजिक स्वीकृति प्राप्त न हो। इस रूप में जनरीतियों को सामूहिक व्यवहार का प्रथम पग कहा जा सकता है और प्रथाओं को दू सरा पग। इसके अतिरिक्त प्रथाएँ जनरीतियों की तुलना में अधिक स्थायी और शक्तिशाली भी होती हैं। इतना ही नहीं, सामाजिक नियन्त्रण के एक साधन के रूप में, प्रथाओं का महत्व जनरीतियों से कहीं अधिक बढ़कर हैं।
ना त्राङ्ग

ना त्रांग (Nha Trang ; आईपीए: /ˌnɑːˈtræŋ/, वियतनामी उच्चारण : [ɲaː˧ ʈʂaːŋ˧] ) वियतनाम का समुद्रतटीय नगर तथा खैन्ह होआ (Khánh Hòa) प्रदेश की राजधानी है। यह वियतनाम के दक्षिणी मध्य समुद्रतट पर स्थित है। इसकी जनसंख्या लगभग 392,000 है।
Nha Trang - Wikivoyage (अंग्रेज़ी में)
होमोपॉलीमर

एक ही प्रकार की मोनोमर इकाइयों से बनने वाले बहुलक को होमोपॉलीमर कहते हैं। जैसे पॉलीस्टायरीन का एकमात्र मोनोमर स्टायरीन ही है।
इंडियन वैक्‍सीन कॉर्पोरेशन लिमिटेड, गुड़गांव

इण्डियन वेक्सीन कार्पोरेशन लिमिटेड (इवकॉल) की स्थापना मार्च, 1989 में एक संयुक्त उद्यमी कम्पनी के रूप में अनुसंधान एवं विकास कार्यों तथा वायरल टीकों के विनिर्माण हेतु की गई थी। उत्पाद मिश्रण में बदलाव तथा प्रौद्योगिकी के हस्तांतरण के कारण कम्पनी फरवरी, 1992 से बन्द है।
३० मार्च

जन्म

पलक मुच्छल, भारतीय पार्श्व गायिका
द्मित्री त्रेनिन

प्रारंभिक जीवन

त्रेनिन का जन्म 1955 में मास्को में हुआ था। वे शादीशुदा हैं और उनके दो बच्चे हैं।

कार्नेगी मॉस्को सेंटर

22 दिसंबर 2008 को, त्रेनिन कार्नेगी मॉस्को सेंटर के पहले रूसी निदेशक बने। उन्होंने कार्नेगी मास्को के अनुसंधान परिषद और विदेश और सुरक्षा नीति कार्यक्रम की अध्यक्षता भी की। वे वॉशिंगटन, डी॰ सी॰ में कार्नेगी एंडोमेंट फॉर इंटरनेशनल पीस के एक वरिष्ठ सहयोगी भी हैं।

राजनीतिक विश्लेषक और टिप्पणीकार

त्रेनिन इंटरनेशनल इंस्टीट्यूट फॉर स्ट्रैटेजिक स्टडीज (लंदन, यूनाइटेड किंगडम), रूसी इंटरनेशनल अफेयर्स काउंसिल (मॉस्को),  रशियन इंटरनेशनल स्टडीज एसोसिएशन (मॉस्को) और रॉयल स्वीडिश एकेडमी ऑफ मिलिट्री साइंस के सदस्य हैं।वह मास्को स्कूल ऑफ पॉलिटिकल स्टडीज के न्यासी बोर्ड के सदस्य हैं।
११९० ईसा पूर्व

११९० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११९० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
उड़नछू

निर्माण

31 मार्च 2015 को मुंबई में इस फ़िल्म के नाम का ऐलान किया गया। इस पर रचनात्मक निर्देशक रवीद्र ने कहा की हम इस फ़िल्म के लिए बहुत उत्साहित हैं। यह अवश्य ही दर्शकों को पसंद आएगा। इसके बाद गौतम ने कहा की यह फ़िल्म में बहुत अधिक मनोरंजन है जो आपको फ़िल्म से नजर हटाने नहीं देगा, इस लिए मेंने इस फ़िल्म को अपने पहले बॉलीवुड फ़िल्म के लिए चुना है। इसका निर्माण 12 अप्रैल 2015 से दिल्ली में शुरू होगा और 15 दिनों के पश्चात पुणे में बाकी का निर्माण होगा।
ऑल इंडिया वैश्य फेडरेशन

ऑल इंडिया वैश्य फेडरेशन (अखिल भारतीय वैश्य फेडरेशन) एक अंतर्राष्ट्रीय सामजिक संस्था हैं, जिसकी स्थापना स्वतंत्रता सेनानी और हरियाणा के भूतपूर्व मुख्यमंत्री बनारसी दास गुप्ता ने १९८२ में किया था। यह वैश्य समाज के हित के लिए कार्य करता हैं।

सांसद गिरीश कुमार संघी अखिल भारतीय वैश्य फेडरेशन के राष्ट्रीय अध्यक्ष हैं। बनारसी दास गुप्ता के बाद वरिष्ठ भाजपा नेता और राज्य सभा सांसद रामदास अग्रवाल इसके अध्यक्ष बने। 
ऑल इंडिया वैश्य फेडरेशन की भारत में २० राज्यों में कई डिस्ट्रिक्ट यूनिट और संयुक्त राज्य अमेरिका, कनाडा, जापान, थाईलैंड और दुबई में भी शाखाये हैं।
टेट्रिस प्रभाव

टेट्रिस प्रभाव उन लोगों को होता है, जो एक ही प्रकार के खेल को खेलने में अत्यधिक समय नष्ट कर देते हैं। इस बीमारी का नाम टेट्रोमीनो नामक एक खेल से लिया गया है। जिसे बहुत समय तक खेलने के पश्चात आँखों को बंद करने के बावजूद इसके चित्र चलते हुए दिखाई देते हैं।

अन्य उदाहरण

यह किसी खेल के अलावा वास्तविक दुनिया में किसी प्रकार के दिमाग को भ्रमित करने वाले छवि आदि से भी हो सकता है।
किनाबालु उद्यान

इतिहास

इस क्षेत्र को 1964 में राष्ट्रीय उद्यान के रूप में नामित किया गया था। ब्रिटिश औपनिवेशिक प्रशासक और प्रकृतिवादी ह्यूग लो ने 1851 में तुरेन से इस क्षेत्र में एक अभियान का नेतृत्व किया। वह माउंट किनाबालु की चोटी तक पहुंचने वाले पहले रिकॉर्ड किए गए व्यक्ति भी बने। पहाड़ की सबसे ऊंची चोटी को बाद में उसके नाम पर रखा गया - लो का पीक।

भूगोल

किनाबालु उद्यान साबाह के पश्चिमी तट पर क्रॉकर रेंज पर स्थित है। उद्यान को क्रॉकर रेंज राष्ट्रीय उद्यान के साथ भ्रमित नहीं किया जाना चाहिए जो दक्षिण में एक अलग उद्यान है। उद्यान विभिन्न पक्षियों, कीड़ों, स्तनधारियों, उभयचर, और सरीसृपों के मेजबान भी बजाता है।

प्रशासन और उद्यान  की विशेषताएं

पार्क मुख्यालय कोटा किनाबालु शहर से 88 किलोमीटर दूर है। यह 1,563 मीटर (5,128 फीट) की ऊंचाई पर, किनाबालु पार्क की दक्षिणी सीमा पर स्थित है। यह उद्यान साबाह उद्यान नामक संगठन द्वारा प्रशासित है। पर्वत शिखर निशान टिम्पोहन में शुरू होता है। मेसिलौ ट्रेल नामक एक वैकल्पिक मार्ग भी है। उद्यान की एक उल्लेखनीय विशेषता लो गुली है।
मकरंद देशपांडे

मकरंद देशपांडे हिन्दी फ़िल्मों के एक अभिनेता हैं।

व्यक्तिगत जीवन

मकरंद देशपांडे हिन्दी फ़िल्मों के एक अभिनेता हैं।
जोसेफ बेल

जोसेफ बेल (2 दिसंबर 1837 - 4 अक्टूबर 1911) 19वीं सदी में एडिनबर्ग विश्वविद्यालय के मेडिकल स्कूल में स्कॉटिश सर्जन और व्याख्याता थे। उन्हें साहित्यिक पात्र शर्लक होम्स के लिए एक प्रेरणा के रूप में जाना जाता है।
बग्गा

बग्गा (अंग्रेजी : Bagga) एक गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
बग्गा गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या मात्र १०२  है।
साबुत अनाज

साबुत अनाज (अंग्रेज़ी:होल ग्रेन) अर्थात दाने के तीनों भागों को खाया जाता है जिसमें रेशा युक्त बाहरी सतह और पोषकता से भरपूर बीज भी शामिल है। साबुत अनाज वाले खाद्य पदार्थों में एक बाहरी खोल, भूसी, चोकर या ब्रान (ऊपरी सतह), बीज और मुलायम एण्डोस्पर्म पाया जाता है। गेहूं की पिसाई के वक्त ऊपरी भूसी एवं बीज को हटा दिया जाता है एवं स्टार्च बहुल एण्डोस्पर्म ही बच जाता है। भूसी एवं बीज से विटामिन ई, विटामिन बी और अन्य तत्व जैसे जस्ता, सेलेनियम, तांबा, लौह, मैगनीज एवं मैग्नीशियम आदि प्राप्त होते हैं। इनमें रेशा भी प्रचुर मात्र में पाया जाता है। सभी साबुत अनाजों में अघुलनशील फाइबर पाये जाते हैं जो कि पाचन तंत्र के लिए बेहतर माने जाते हैं, साथ ही कुछ घुलनशील फाइबर भी होते हैं जो रक्त में वांछित कोलेस्ट्रोल के स्तर को बढ़ाते हैं। खासतौर से जई, जौ और राई में घुलनशील फाइबर की मात्र अधिक होती है, साबुत अनाजों में रूटीन (एक फ्लेवेनएड जो हृदय रोगों को कम करता है), लिग्नान्स, कई एंटीऑक्सीडेंट्स और अन्य लाभदायक पदार्थ पाये जाते हैं।
पूर्व मान्यता अनुसार साबुत अनाज कई रोगों से बचाते हैं क्योंकि इसमें फाइबर की प्रचुरता होती है। परंतु नवीन खोजों से पुष्टि हुई कि साबुत अनाजों में फाइबर के अलावा कई विटामिनों के अनूठे मिश्रण, खनिज-लवण, अघुलनशील एंटीऑक्सीडेंट और फाइटोस्टेरोल भी पाए जाते हैं, जो कि सब्जियों और फलों में अनुपस्थित होते हैं और शरीर को कई रोगों से बचाते हैं। इसका सेवन करने वालों को मोटापे का खतरा कम होता है। मोटापे को बॉडी मास इंडेक्स और कमर से कूल्हों के अनुपात से मापा जाता है। साथ ही साबुत अनाज से कोलेस्ट्रोल स्तर भी कम बना रहता है जिसका मुख्य कारण इनमें पाये जाने वाले फाइटोकैमिकल्स और एंटीआक्सीडेण्ट्स हैं। जो घर में बने आटे की रोटियां खाते हैं उनमें ब्रेड खाने वालों की अपेक्षा हृदय रोगों की आशंका २५-३६ प्रतिशत कम होती है। इसी तरह स्ट्रोक का ३७ प्रतिशत, टाइप-२ मधुमेह का २१-२७ प्रतिशत, पचनतंत्र कैंसर का २१-४३ प्रतिशत और हामर्न संबंधी कैंसर का खतरा १०-४० प्रतिशत तक कम होता है। 
साबुत अनाज का सेवन करने वाले लोगों को मधुमेह, कोरोनरी धमनी रोग, पेट का कैंसर और उच्च रक्तचाप जैसे रोगों की आशंका कम हो जाती है। साबुत अनाज युक्त खाद्य पदार्थों का ग्लाइसेमिक इंडेक्स कम होता है, जिससे ये रक्त में शर्करा के स्तर को कम करते हैं। इनमें पाए जाने वाले फाइबर अंश पेट में गैस बनने की प्रक्रिया कम करते हैं एवं पेट में स्थिरता का आभास होता है, इसलिए ये शारीरिक वजन को कम करने में सहायता करते हैं। साबुत अनाज और साबुत दालें प्रतिदिन के आहार में अवश्य सम्मिलित करने चाहिये। धुली दाल के बजाय छिलके वाली दाल को वरीयता देनी चाहिये। साबत से बनाए गए ताजे उबले हुए चावल, इडली, उपमा, डोसा आदि रिफाइन्ड अनाज से बने पैक किए उत्पादों जैसे पस्ता, नूडल्स आदि से कहीं बेहतर होते हैं। रोटी, बन और ब्रैड से ज्यादा अच्छी होती हैं। रिफाइंड अनाज के मुकाबले साबुत अनाज वाले खाद्य पदार्थों से कार्डियोवस्क्युलर बीमारियों एवं पेट के कैंसर का खतरा कम हो जाता है।

पकवान

साबत अनाज से विभिन्न प्रकार के व्यंजन तैया किये जाते हैं। जैसे गेहूं सेरोटी, पराठा, भाकरी, पूरी, दलिया, ब्रैड, आदि। मक्का से रोटी, भुट्टा, कॉर्नफ़्लेक्स और कार्नसूप आदि। रागी से लड्डू, रोटी, दलिया, डोसा एवं बाजारे की रोटी, ज्वार की रोटी, कूटू की रोटी,कचौरी, पूरी, मक्का के फ्लेग्स और ओटमील व अनेक अन्य व्यंजन बनते हैं।
निशाना (1980 फ़िल्म)

दल

== संगीत == kailash manjhi
धिकासिन्ताद

जनसंख्या

नेपाल के २००१ का जनगणना अनुसार धिकासिन्ताद का जनसंख्या ४३९० है। इसमै पुरुष ४८% और महिला ५२% है।
घोषणा

उदाहरण

समझा जाता है कि केंद्रीय सरकर जल्दी ही चुनावों की घोषणा करने जा रही है।
2004 बैंक ऑफ द वेस्ट क्लासिक

महिला एकल

लिंडसे डेवनपोर्ट ने  वीनस विलियम्स को 7–6(4), 5–7, 7–6(4) से हराया।
अजमेर शरीफ़

' या दरगाह अजमेर शरीफ़ भारत के राजस्थान राज्य के अजमेर नगर में स्थित प्रसिद्ध सूफ़ी मोइनुद्दीन चिश्ती ख्वाजा गरीब नवाज(११४१ - १२३६ ई॰) की दरगाह है, जिसमें उनका मक़बरा स्थित है।

दरगाह

दरगाह अजमेर शरीफ़ का मुख्य द्वार निज़ाम गेट कहलाता है क्योंकि इसका निर्माण १९११ में हैदराबाद स्टेट के उस समय के निज़ाम, मीर उस्मान अली ख़ाँ ने करवाया था। उसके बाद मुग़ल सम्राट शाह जहाँ द्वारा खड़ा किया गया शाहजहानी दरवाज़ा आता है। अंत में सुल्तान महमूद ख़िल्जी द्वारा बनवाया गया बुलन्द दरवाज़ा आता है, जिसपर हर वर्ष ख़्वाजा चिश्ती के उर्स के अवसर पर झंडा चढ़ाकर समारोह आरम्भ किया जाता है। ध्यान रहे कि यह दरवाज़ा फ़तेहपुर सीकरी के क़िले के बुलन्द दरवाज़े से बिलकुल भिन्न है। सन् २०१५ में ख़्वाजा चिश्ती का ८००वाँ उर्स मनाया गया था।

मक़बरा ख़्वाजा हुसैन अजमेरी

ख्वाजा हुसैन चिश्ती अजमेरी اُردُو :- خواجه حسین English :- Khwaja Husain Ajmeri आपको शैख़ हुसैन अजमेरी और मौलाना हुसैन अजमेरी, ख्वाजा हुसैन चिश्ती के नाम से भी जाना जाता है, ख्वाजा हुसैन अजमेरी ख़्वाजा मोईनुद्दीन हसन चिश्ती के वंशज ( पोते ) है , बादशाह अकबर के अजमेर आने से पहले से ख़्वाजा हुसैन अजमेरी अजमेर दरगाह के सज्जादानशीन व मुतवल्ली प्राचीन पारिवारिक रस्मों के अनुसार चले आ रहे थे, बादशाह अकबर द्वारा आपको बहुत परेशान किया गया और कई वर्षों तक कैद में भी रखा। दरगाह ख़्वाजा साहब अजमेर में प्रतिदिन जो रौशनी की दुआ पढ़ी जाती है वह दुआ ख़्वाजा हुसैन अजमेरी द्वारा लिखी गई थी। आपका विसाल 1029 हिजरी में हुआ। यही तारीख़ मालूम हो सकी। गुम्बद की तामीर बादशाह शाहजहाँ के दौर में 1047 में हुई।